PHENOMENA UNIVERSI. 



qua? tertia tantum pars est denariorum sex. Ita 

 supputatis rationibus, expansio vaporis spiritus vini 

 ad expansionem vaporis aquae quintuplam rationem 

 habet, et amplius. Neque tamen obstabat immensa 

 ista expansio, quin, vase ab igne remoto, corpus ad se 

 restituendum properaret, vesica continue flavescente, 

 et se insigniter contrahente. Atque ex hoc experi- 

 mento corporis flammae expansionem sestimare ccepi- 

 mus, conjectura non admodum firma, et tamen pro- 

 babili. Cum enim vapor spiritus vini res sit tarn 

 inflammabilis, atque ad naturam flammae tam prope 

 accedat, judicavimus rationes vaporis spiritus vini 

 ad flammam, cum rationibus vaporis aquae ad aerem 

 convenire. Quales enim se ostendunt rationes rudi- 

 mentorum, sive corporum imperfectorum et migran- 

 tium (vaporum scilicet), tales etiam evadere corpo 

 rum perfectorum et statariorum (flammae scilicet et 

 aeris) consentaneum est. Ex quo sequetur, flammam 

 aerem raritate sive expansione materiae quintuple et 

 amplius superare. Tanto enim se invicem superant 

 vapores sui, ut dictum est ; flamma vero ipsa ad pro- 

 prium vaporem, non impurum sed summe praepara- 

 tum, sesquialteram rationem habere potest, ut aerem 

 item ad vaporem aquas summe praeparatum habere 

 posuimus. 



Neque haec multum discrepant ab iis, quae visu 

 obiter percipiuntur, et familiariter occurrunt. Nam 

 si candelam ceream accensam flatu exstinguas, et 

 fill illius fumei qui adscendit (in ima parte antequam 

 dispergatur) dirnensionem animadvertas ; et cande 

 lam prope flammam admoveas, et rursus portionem 



